CELEX: 32010R1026
Language: mt
Date: 2010-11-12 00:00:00
Title: Regolament tal-Kummissjoni (UE) Nru 1026/2010 tat- 12 ta’ Novembru 2010 li jiffissa perċentwali uniku għall-aċċettazzjoni tal-ammonti nnotifikati mill-Istati Membri, lill-Kummissjoni, dwar l-applikazzjonijiet għall-primjum għall-qlugħ tad-dwieli għas-sena tal-għasra 2010/2011

13.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 296/11
            
         REGOLAMENT TAL-KUMMISSJONI (UE) Nru 1026/2010
   tat-12 ta’ Novembru 2010
   li jiffissa perċentwali uniku għall-aċċettazzjoni tal-ammonti nnotifikati mill-Istati Membri, lill-Kummissjoni, dwar l-applikazzjonijiet għall-primjum għall-qlugħ tad-dwieli għas-sena tal-għasra 2010/2011
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 85s(4) flimkien mal-Artikolu 4 tiegħu,
   Billi:
   
               (1)
            
            
               L-applikazzjonijiet eliġibbli li l-Istati Membri nnotifikaw lill-Kummissjoni sal-15 ta’ Ottubru 2010 skont l-Artikolu 85s(2) tar-Regolament (KE) Nru 1234/2007 jaqbżu l-baġit massimu ta’ kull sena tal-iskema għall-qlugħ tad-dwieli għas-sena tal-għasra 2010/2011, jiġifieri EUR 276 miljun, kif stipulat fl-Anness Xd għal dak ir-Regolament. Għalhekk, għandu jiġi ffissat perċentwali uniku għall-aċċettazzjoni tal-ammonti nnotifikati b’mod effettiv.
            
         
               (2)
            
            
               Il-Lussemburgu kkomunika, skont l-Artikolu 85s(2) tar-Regolament (KE) Nru 1234/2007, applikazzjonijiet eliġibbli għal żona iżgħar minn 50 ettaru; għalhekk huwa eżentat mill-applikazzjoni għal perċentwali uniku għall-aċċettazzjoni skont l-Artikolu 71(3) tar-Regolament tal-Kummissjoni (KE) Nru 555/2008 tas-27 ta’ Ġunju 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 479/2008 dwar l-organizzazzjoni komuni tas-suq tal-inbid fir-rigward ta’ programmi ta’ appoġġ, kummerċ ma’ pajjiżi terzi, potenzjal tal-produzzjoni u kontrolli fis-settur tal-inbid (2).
            
         
               (3)
            
            
               Għal raġuni ta’ ċarezza huwa xieraq li tiġi indikata wkoll analiżi statistika għal kull Stat Membru kkonċernat tal-baġit ta’ kull sena allokat għall-iskema għall-qlugħ tad-dwieli.
            
         
               (4)
            
            
               Ir-Regolament tal-Kummissjoni (KE) Nru 1092/2009 (3) li jiffissa perċentwal uniku għall-aċċettazzjoni tal-ammonti nnotifikati mill-Istati Membri, lill-Kummissjoni, dwar l-applikazzjonijiet għall-primjum għall-qlugħ tad-dwieli ma baqax jgħodd fl-aħħar tas-sena tal-għasra 2009/2010. Għal din ir-raġuni, għandu jiġi mibdul b’Regolament ġdid.
            
         
               (5)
            
            
               Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Applikazzjonijiet għall-qlugħ tad-dwieli nnotifikati lill-Kummissjoni għas-sena tal-għasra 2010/2011 skont l-Artikolu 85s(2) tar-Regolament (KE) Nru 1234/2007 għandhom jiġu aċċettati għal 59,622 % tal-ammonti koperti minn dawk l-applikazzjonijiet.
   Il-limiti tal-baġit għall-Istati Membri kkonċernati huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika għas-sena tal-għasra 2010/2011.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta’ Novembru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 299, 16.11.2007, p. 1.
   
      (2)  ĠU L 170, 30.6.2008, p. 1
   
   
      (3)  ĠU L 299, 14.11.2009, p. 8.
   
      ANNESS
      
         Limiti tal-baġit għall-Istati Membri għall-ħlasijiet għall-qlugħ tad-dwieli fis-sena tal-għasra 2010/2011
      
      
                  (EUR)
               
            
                  Stat Membru
               
               
                  Baġit tal-iskema għall-qlugħ tad-dwieli
               
            
                  Il-Bulgarija
               
               
                  321 903 
               
            
                  Il-Ġermanja
               
               
                  484 487 
               
            
                  Il-Greċja
               
               
                  3 600 607 
               
            
                  Spanja
               
               
                  127 975 516 
               
            
                  Franza
               
               
                  36 911 723 
               
            
                  L-Italja
               
               
                  81 968 012 
               
            
                  Ċipru
               
               
                  2 405 145 
               
            
                  Il-Lussemburgu
               
               
                  3 150 
               
            
                  L-Ungerija
               
               
                  13 572 662 
               
            
                  L-Awstrija
               
               
                  1 495 718 
               
            
                  Il-Portugall
               
               
                  3 610 683 
               
            
                  Ir-Rumanija
               
               
                  2 784 554 
               
            
                  Is-Slovenja
               
               
                  458 581 
               
            
                  Is-Slovakkja
               
               
                  407 259